
Hanyoyi Masu Amfani Don Samun 
Rayuwa Mai Dadi 
Gabatarwa 
Yabo  ya tabbata Allah wanda  Shi ne  Ya  cancanci 
dukkan  yabo,  kuma  ina  shaida  cewa  babu  abin 
bautawa bisa cancanta sai Allah, Shi kaɗai yake ba Shi 
da  abokin  tarayya,  kuma  ina  mai  shaidawa  Annabi 
Muhammadu bawanSa ne kuma ManzonSa ne, tsira 
da amincin Allah su tabbata a gare shi tare da alayansa 
da sahabban sa. 
Bayan haka: Lallai hutun zuciya, da nutsunuwarta 
da  farin  cikinta  da  gushewar  baƙin  cikinta  da  ɓacin 
ranta, shi ne abin nema ga kowane mutum, kuma da 
shi ne tsarkakakkiyar rayuwa take tabbata, kuma farin 
ciki da annashuwa suke cika. Da hakan akwai sabubba 
na addini, da sabubba na ɗabi'a, da sabubba na aiki, 
amma haɗuwar waɗannan gaba ɗaya ba ya yi wuwa 
sai  ga  muminai,  amma  wasunsu,  cewa  koda  sun 
tabbata gare su ta wata fuskar da wani sababi masu 
hankulansu  zasu  yaƙesu  a  kansa.  Saboda haka  mafi 
amfanuwa kuma mafi tabbata kuma mafi kyan hali da 
makoma zai wucesu ta wasu fuskokin. 
Amma kuma ni (a cikin wannan littafin nawa) zan 
faɗi  wasu  sabubba  da  suka  zo  min  don  wannan 

3 
babban  abin  neman,  wanda  kowa  yake  ƙoƙarin 
nemansa. 
Daga cikin su akwai wanda ya samu da yawa daga 
cikinsu, sai ya rayu rayuwa ta farin ciki kuma mai daɗi, 
kuma  daga  cikinsu  akwai  wanda  ya  kasa  samunsu 
gaba  ɗayansu  sai  ya  rayu  irin  rayuwar  taɓewa,  ya 
kuma rayu irin rayuwar wahalhalu, kuma daga cikinsu 
akwai wanda tsaka-tsakiya ne, gwargwadan yadda aka 
datar da shi. Kuma Allah shi ne mai datarwa wanda 
ake neman taimakonSa a kan dukkan alheri da kuma 
tunkuɗewa daga dukkanin sharri. 
Fasali: Imani da aiki na gari. 
Mafi girman sabubba ga hakan da kuma asalinsu da 
tushensu  shi  ne  imani  da  aiki  na  gari,  Maɗaukakin 
sarki Ya ce: 
﴿









 







 















 





 





 





 



 





 

 






 





 


























































 ﴾ 
 {Wanda  ya  aikata  aiki  na  ƙwarai  daga  namiji  kõ 
kuwa mace, alhãli yanã mũmini, to, haƙĩƙa Munã rãyar 
da  shi,  rãyuwa  mai  dãɗi.  Kuma  haƙĩƙa  Munã  sãkã 
musu lãdarsu da mafi kyãwun abin da suka kasance 
sunã aikatãwa. 97} [al-Nahl: 97]. 
Sai Allah Maɗaukakin Sarki Ya bada labari Ya kuma 
yi alƙawari ga duk wanda ya haɗa imani da kuma yin 
aiki nagari, zai ba shi rayuwa mai daɗi a wannan gidan 
(na duniya), da sakamako mai kyau a wannan gidan, 

4 
da kuma a gidan tabbata (na lahira). 
Kuma sababin hakan a bayyane yake: Haƙiƙa cewa 
muminai  waɗanda  suka  yi  imani  da  Allah,  imani 
ingantacce, wanda yake jawuwa zuwa ga aiki nagari 
mai gyara zuciya da ɗabi’u yake gyara duniya da kuma 
lahira, tare da su akwai asali da tushe da suke karɓar 
duk  wani  abin  da  zai  kai  su  ga  samun  farin  ciki  da 
annushuwa ko kuma sabubban damuwa da baƙin ciki 
da ɓacin rai. 
Suna karɓar abin da suke so, da wanda ya faranta 
musu, su gode da samunsu, su yi amfani da su cikin 
abin da zai amfanar. Idan kuma suka yi amfani da su 
ta wannan hanyar, sai ya samar musu wasu al’amura 
manya na farin ciki da su, da kwaɗayin wanzuwarsu da 
kuma albarkarsu, da fatan sakamakon masu godiya, 
waɗanda  alkhairansu  da  albarkatunsu  suka  zarce 
waɗannan ababen farin cikin waɗanda su ne ’ya’yan 
itatuwansu. 
Suna karɓar abubuwan ƙi da masu cutarwa da na 
baƙin ciki da ɓacin rai da gogayya ga abin da za su iya 
gogayya da shi, da sauƙaƙa abin da za su iya sauƙaƙa 
shi, da haƙuri mai kyau kan abin da basu da makawa a 
kansa. Da haka ne suke samun daga tasirin abubuwan 
ƙi na gogayya mai amfani, da jarrabawa da ƙarfi, kuma 
daga  haƙuri  da  neman  lada  da  sakamako  al’amura 
masu girma, waɗanda a tare da su abubuwan ƙi suke 
gushewa, kuma farin ciki da burace-burace masu kyau 

su maye gurbinsu, da kuma kwaɗayi na samun falalar 
Allah da sakamakonSa, kamar yadda Annabi - tsira da 
amincin Allah su tabbata a gare shi - ya bayyana game 
da  wannan  a  cikin  ingantaccen  hadisi  cewa  ya  ce: 
’’Lamarin  mumini  da  ban  mamaki  yake,  dukkannin 
al’amuransa alheri ne, idan abin farin ciki ne ya same 
shi sai ya godewa Allah, sai ya zamar masa alheri, idan 
kuma na sharri ne ya same shi sai ya yi haƙuri, shi ma 
sai  ya  zamar  masa  alheri,  sai  dai  hakan  ba  ya 
kasancewa  ga  kowa  sai  ga  mumini’’.  Muslim  ne  ya 
ruwaito shi. 
Annabi sallallahu alaihi wa sallam ya ba da labari 
cewa lallai mumini ana riɓanya ganimarsa da alherinsa 
da  sakamakon  ayyukansa  a  cikin  dukkanin  abin  da 
yake samunsa na farin ciki da abubuwan  ƙi; saboda 
haka za ka ga mutane biyu wani abu na alheri ko na 
sharri ya same su, sai a sami bambanci mai girma a 
cikin karɓarsu, hakan kuwa saboda banbancin su ne a 
cikin  imani  da  aiki  na  gari.  Wanda  ya  siffantu  da 
waɗannan siffofi guda biyu, zaka samu ya karɓi alheri 
ko sharri da abin da muka ambata na godiya da haƙuri 
da abin da yake biye musu, sai ya samar masa da farin 
ciki da annushuwa, da yayewar baƙin ciki, da ɓacin rai, 
da damuwa, da ƙuncin rai da kuma wahalar rayuwa sai 
ya  samu  cikakkiyar rayuwa  daddaɗa  a wannan gida 
(na duniya). Ɗayan kuma zai karɓi abin da yake so da 
sharri  da  girman  kai  da  shishshigi,  sai  ɗabi’unsa  su 

canja  ya  kuma  karɓesu  kamar  yadda  dabbobi  suke 
karɓarsu da haɗama da firgita, kuma a tare da hakan 
cewa shi zuciyarsa ba’a huce take ba, suna tsotsarsu 
ta fuskoki masu yawa, sun tsotsa ta fuskar tsoronsa 
daga gushewar abubuwan da yake so, da kuma yawan 
abubuwa  masu  tasowa  masu  karo  da  su  a  mafi 
yawancin lokuta, da kuma ta fuskar cewa rayuka basa 
tsayawa a wata iyaka, bari dai ba za su gushe ba suna 
shauƙin wasu abubuwan daban, da zasu iya samuwa, 
kuma wataƙila ba za su iya samuwa ba. Mu ƙaddara 
cewa abubuwan sun tabbata, to shi kuma ɓacin rai ne 
ta  fuskokin  da  aka  ambata  kuma  zai  gamu  da 
abubuwan  ƙi  da  ɓacin  rai  da  razani  da  tsoro  da 
ƙosawa.  Kada  ka  yi  tambaya  game  da abin  da yake 
faruwa gare shi na taɓewar rayuwa, haka kuma daga 
cutukan tinani da jijiyoyi, da kuma tsoron da zai iya kai 
shi  zuwa  mafi  munin  halaye  da  mafi  razanar 
abubuwan cutarwa, domin cewa shi ba ya kwaɗayin 
lada, kuma ba shi da haƙurin da zai haƙurtar da shi 
kuma ya sawwaƙa masa shi. 
Kuma  dukkanin  wannan  an  gan  su  ta  hanyar 
jarrabawa, misalin ɗaya daga wannan nau'in idan ka 
lura  da  shi  ka  kuma  ɗabbaƙa  shi  a  kan  halayen 
mutane,  za  ka  ga  bambanci  mai  girma  tsakanin 
mumini mai aiki da abin da imaninsa ya hukunta, da 
kuma  wanda  ba  haka  yake  ba.  Shi  addini  yana 
kwaɗaitarwa  -  matuƙar  kwaɗaitarwa  -  a  kan 

wadatuwa da arziƙin Allah, da kuma abin da Ya baiwa 
bayi daga falalarSa da karamcinSa mabambanta. 
Shi  mumini  idan  aka  jarabce  shi  da  wata  rashin 
lafiya  ko  talauci,  ko  wani  abu  makamancin  haka 
waɗanda ka iya samun kowa, to lallai shi - da imanin 
sa da wadatar zucinsa da kuma yarda kan duk abin da 
Allah Ya tsaga masa -, sai ka same shi cikin farin ciki, 
ba  ya neman  wani  abu daga  zuciyar  sa wanda  ba'a 
ƙaddara masa ba, yana duba zuwa ga na ƙasansa, ba 
ya duba na sama da shi, da yawa ma sai ka same shi 
cikin farin ciki da annashuwa fiye da wanda Allah Ya 
bawa duk wani abu da yake buƙata na duniya, amma 
kuma ba'a ba shi wadatar zuci ba. 
Kamar yadda zaka sami wanda ba ya aiki da abin da 
imani yake hukuntawa, idan aka jarabce shi da wani 
abu na  talauci ko  rasa wani abu da  yake buƙata na 
duniya, sai ka same shi cikin matuƙar tashin hankali da 
taɓewa. 
Kuma  wani  misalin  daban:  Idan  sabubban  tsoro 
suka  faru,  kuma  abubuwa  masu  tsoratarwa  suka 
sauka a kan mutum, zaka samu ingantaccen imani mai 
tabbata  ne  a  zuciya,  mai  natsuwar  rai  ne,  mai  iya 
jujjuya  shi  da  tafiyar  da  shi  ga  wannan  al’amarin 
wanda ya ruɗar da shi da abin da ke cikin ikonsa na 
tunani da faɗa da kuma aiki. Haƙiƙa ransa ya saba da 
wannan  abun  mai  tsoratarwa  mai  ban  haushi,  to 
waɗannan  sune  halayen  da  suke  hutar  da  mutum 

kuma suke tabbatar da zuciyarsa. 
Kamar yadda kake samun wanda ya rasa imani da 
akasin wannan halin idan abubuwan tsoro suka faru 
sai  zuciyarsa  ta  razana  da  su,  hankalinsa  ya  tashi, 
tunanikansa su tarwatse, tsoro da razani su shige shi, 
tsoro na waje da ɓacin rai na baɗini waɗanda ba zai yi 
wu  a  faɗi  haƙiƙaninsa  ba  sai  su  haɗar  masa. 
Waɗannan  nau'in  mutane  idan  wasu  daga  cikin 
sabubba na ɗabi'a waɗanda suke buƙatar jarrabawa 
mai yawa ba su faru gare su ba, sai ƙarfinsu ya ƙare 
kuma hankalinsa ya tashi, hakan saboda rashin imanin 
da zaisa su haƙuri ne, musamman ma dai a guri mai 
ƙunci, da halaye masu baƙanta rai masu tsoratarwa. 
Mutumin  kirki  da  kuma  fajiri,  mumini  da  kafiri 
dukkan  su  suna  tarayya  wajen  koyon  jarumta,  da 
halayyar da zata tausasa musu duk wani abin da suke 
tsoro  ko  ta  sauƙaƙa  musu,  sai  dai  mumini  zai  fita 
daban  ta  ƙarfin  imaninsa  da  haƙurinsa  da 
tawakkalinsa da dogaronsa ga Allah da neman ladan 
wasu al’amura da jarumtarsa zata ƙaru da su, kuma 
takun  tsoro  ya  sauƙaƙa  gare  shi,  kuma  musibu  su 
sauƙaƙa a gare shi, kamar yadda Allah - Maɗaukakin 
sarki - Ya ce: 
...﴿


















































































... ﴾ 
 {Idan  kun  kasance  kuna  jin  zõgi,  to,  lalle  sũ  ma, 

suna jin zõgi kamar yadda kuke jin zõgi.  Kuma kuna 
tsammãni, daga Allah, abin da bã su tsammãni...} [al-
Nisā': 104]. Kuma taimakon Allah na musamman zai 
tabbata a gare su da kuma ƙari wanda zai tarwatsa duk 
wani abin da suke tsoro, Allah - Maɗaukakin sarki - Ya 
ce: 
...﴿
































 ﴾ 
 {...kuma ku yi haƙuri. Lalle ne Allah Yanã tãre da 
mãsu haƙuri.} [al-Anfal: 46]. 
Kyautatawawa halitta da furuci da kuma aiki Daga 
cikin sabubban da suke kawar da baƙin ciki da ɓacin 
rai da damuwa, kyautatawa halittu ta hanyar magana 
da  kuma  aiki,  da  nau’ikan  alheri,  kuma  dukkaninsu 
alheri ne da kuma kyautatawa, kuma da su ne Allah 
Yake tunkuɗewa mutumin kirki da fajiri baƙin ciki da 
ɓacin rai daidai gwargwadonsu, sai dai mumini ya fi 
samun  cikakken  rabo  daga  gare  su,  kuma  yana 
bambanta  da  cewa  kyautatawarsa  mai  bijirowa  ce 
daga ikhlasi da kuma neman ladansa. 
Sai Allah Ya sauƙaƙa masa aikata alheri saboda abin 
da  yake  fatansa  na  alheri,  kuma  Ya  tunkuɗe  masa 
abubuwan  ƙi  saboda  ikhlasinsa  da  kuma  neman 
ladansa. Allah - Maɗaukakain sarki - Ya ce: 
﴿























































































































































 ﴾ 
 {Bãbu  wani  alhẽri  a  cikin  mãsu  yawa  daga 

10 
gãnawarsu fãce wanda ya yi umurni da wata sadaka 
kõ kuwa wani alhẽri kõ kuwa gyãra a tsakãnin mutãne. 
Wanda ya aikata haka dõmin nẽman yardõdin Allah to 
zã Mu bã shi lãda mai girma. 114} [al-Nisā': 114]. 
Sai (Allah) Maɗaukakin Sarki ya bada labari cewa 
duk  waɗannan  al’amuran  alheri  ne  daga  wanda  ya 
aikata su,  kuma alkairi  shi yake jawo  alkhairi, kuma 
yake tunkuɗe sharri. Sannan cewa mumini mai neman 
lada, Allah zai yi masa sakamako mai girma, daga cikin 
jumullar ladan mai girma akwai: gusar da baƙin ciki da 
ɓacin  rai  da  kuma  gurɓatattun  abubuwa  da 
makancinsu. 
Fasali: Shagaltuwa da wani aiki daga 
ayyuka, ko wani Ilmi daga ilmai masu 
amfani. 
Daga  cikin  sabubban  da  suke  tunkuɗe  ɓacin  rai 
wanda  yake  faruwa  saboda  tashin  hankali,  da 
shagaltar da zuciya da wasu daga cikin abubuwa masu 
gurɓata farin ciki: Shagaltuwa da wani aiki daga cikin 
ayyuka  ko  wani  ilimi  daga  cikin  ilmai  masu  amfani; 
domin su suna shagaltar da zuciya daga shagaltuwa da 
wannan al’amarin wanda ya ɓata masa. Wani lokacin 
ya  kan  manta  saboda waɗannan  sabubban  da  suka 
dora masa baƙin ciki da ɓacin rai, sai ransa ya yi farin 
ciki, kuma nishaɗinsa ya ƙaru, wannan sababin shima 
abin yin tarayya ne tsakanin mumini da waninsa. Sai 

dai mumini yana bambanta saboda imaninsa da kuma 
ikhlasinsa da neman ladansa a cikin shagaltuwarsa da 
wannan ilimin da yake neman saninsa ko yake koyar 
da shi, haka kuma da aikin alherin da yake aikata shi. 
Idan ya kasance ibada ce to shi ibada ce, idan kuma 
wani abu ne na duniya ko na al'ada sai niyya ta gari ta 
kasance tare da shi. Da kuma nufin neman taimako da 
hakan a kan biyayya ga Allah, to hakan yana da tasiri 
mai aiki a cikin tunkuɗe baƙin ciki da ɓacin rai da kuma 
baƙin ciki. Da yawa mutumin da aka jarraba da ɓacin 
rai da kuma lazimtar gurɓacewar zuciya, sai cututtuka 
mabambanta su saukar masa, sai maganinsa mai tasiri 
ya zamo (mantuwar sa da sababin da ya gurɓata shi 
kuma ya sa shi ɓacin rai, da kuma shagaltuwarsa da 
wani aiki daga abubuwa masu muhimmanci). 
Kuma ya kamata aikin da zai shagala da shi ya zamo 
ya ɗauke masa hankali ya kuma nutsu da shi, kuma 
yake da shauƙi a kansa; wannan zai sa ya kai ga abin 
da aka nufa mai amfani, Allah shi ne Mafi sani. 
Tattaro  tunani  dukkaninsa  a  kan  himmatuwa  da 
aiki  na  wannan  ranar. Daga  cikin  abubuwan  da ake 
tunkuɗe  baƙin  ciki  da  ɓacin  rai da  su  akwai  tattaro 
tunani  dukkaninsa  a  kan  himmatuwa  da  aiki  na 
wannan ranar, da kuma yanke shi daga himmatuwa a 
cikin lokaci mai fuskantowa, da kuma baƙin ciki a kan 
lokacin da ya wuce. Saboda haka ne Annabi - tsira da 
amincin Allah su tabbata a gare shi - ya nemi tsari daga 

baƙin  ciki  da  ɓacin  rai,  don  haka  baƙin  ciki  akan 
al’amuran  da  suka  wuce  waɗanda  dawo  da  su  ko 
riskarsu ba zai yiwu ba to ba shi da wani amfani, kuma 
damuwa wadda take faruwa saboda tsoron nan gaba 
na iya cutarwa, to ya wajaba a kan bawa ya zama ɗan 
yinin sa ne, yana mai tattaro ƙoƙarinsa domin gyara 
yininsa da kuma lokacinsa na yanzu, domin tattarowar 
zuciya a kan hakan yana wajabta cikar ayyuka, kuma 
bawa yana kawar da baƙin ciki da kuma ɓacin rai da 
shi. Annabi - tsira da amincin Allah su tabbata a gare 
shi  -  idan  zai  yi  wata  addu'a  ko  zai  shiryar  da 
al'ummarsa  zuwa  ga  wata  addu'a,  kaɗai  yana 
kwaɗaitarwa  ne  tare  da  neman  taimakon  Allah  da 
kwaɗayin  falalarSa  a  kan  ƙoƙari  a  cikin  tabbatarwa 
don  samun  abin  da  yake  roƙon  samunsa.  Da  kuma 
barin abin da ya kasance yake roƙo dan tunkuɗe shi; 
domin cewa addu'a mai gwamuwa da aiki ce, bawa ya 
yi ƙoƙari kan abin da zai anfane shi a cikin addini da 
duniya, kuma ya roƙi Ubangijinsa samun abin nufinsa, 
kuma ya nemi taimakonSa a kan hakan, kamar yadda 
(Annabi) tsira da amincin Allah su tabbata a gare shi - 
ya ce: (Ka kwaɗaitu kan abin da zai amfane ka, kuma 
ka nemi taimakon Allah kada ka gajiya, idan wani abu 
ya same ka kada ka ce: Da na aikata kaza da kaza ne 
zai kasance, sai dai ka ce: Haka Allah Ya ƙaddara, kuma 
abin  da  Ya  so  shi  Yake  aikatawa,  domin  ita  kalmar 
dana sani kofar Shaiɗan take buɗewa). Muslim ne ya 

rawaito  shi.  Annabi  tsira  da  amincin  Allah  su  ƙara 
tabbata  a  gare  shi  ya  haɗa  tsakanin  umarni  da 
kwaɗaitarwa kan abubuwa masu amfani a kowanne 
hali,  da  neman  taimakon  Allah,  kada  kuma  ya  bari 
karaya ko gajiyawa su rinjaye shi wanda ita ce kasala 
mai  cutarwa,  da  sallamawa  kan  abubuwan  da  suka 
shuɗe waɗanda aka zartar, da shaidawa kan abin da 
Allah Ya hukunta kuma Ya ƙaddara. 
Ya  kuma  sanya  al'amura  ɓangare  biyu:  Wani 
ɓangaren zai yiwu bawa ya yi ƙoƙari a cikin tabbatar 
da shi ko tabbatar da abin da zai yiwu daga gare shi, 
ko tunkuɗe shi, ko sauƙaƙa shi, to wannan bawa zai 
bayyana  ƙoƙarinsa,  kuma  ya  nemi  taimako  da  abin 
bautarsa. Ɗaya ɓangaren kuma hakan ba za ta yiwu 
ba, in hakan ya faru mutum ya kwantar da hankalinsa 
ya  yarda  ya  kuma  miƙa  wuya,  babu  shakka  kiyaye 
wannan tushen dalili ne da zai kawo masa farin ciki da 
yayewar baƙin ciki da damuwa. 
Fasali: Yawaita ambaton Allah - 
Maɗaukakin sarki -. 
Kuma daga cikin mafi girman sabubba ga buɗewar 
ƙirji  da  kuma  nutsuwarsa:  yawaita  ambaton  Allah, 
domin hakan yana da tasiri mai ban mamaki a cikin 
buɗewar ƙirji da kuma nutsuwarsa, da gushewar baƙin 
ciki da damuwa. (Allah) Maɗaukakin sarki Ya ce: 
...﴿
































 ﴾ 

 {To, da ambaton Allah zukãta suke natsuwa.} [al-
Ra'ad:  28]  Ambaton  Allah  yana  da  tasiri  mai  girma 
wajen cimma wannan abin nema a karan kansa , da 
kuma  abin  da  bawa  yake  fata  na  sakamakonSa  da 
ladanSa. 
Zantarwa da ni'imomin Allah na zahiri da na boye. 
Haka  nan  ambaton ni’imomin  Allah  na  zahiri  da  na 
baɗini,  domin  saninsu  da  bayanunsu,  Allah  Yana 
tunkuɗe  baƙin  ciki  da  ɓacin  rai  da  shi,  kuma  Yana 
kwaɗaitar da bawa a kan godiyar da ita ce mafi girman 
matakai  kuma  mafi  ƙololuwarsu,  ko  da  ace  bawan 
yana  cikin  halin  talauci  ko  rashin  lafiya  ko  wasunsu 
daga nau’o’in bala’o’i. Domin idan ya haɗa tsakanin 
ni’imomin  Allah  a  kansa  —  waɗanda  ba  za  a  iya 
ƙididdige su ko ƙirga su ba — da abin ƙi da ya same shi, 
to ba za a sami wata dangantaka ga abin ƙi idan aka 
kwatanta shi da ni’imomin ba. 
Idan aka jarabci bawa da wani abin ƙi da musibu, 
sai ya bi da su da haƙuri da yarda da ƙaddara tare da 
miƙa  wuya,  sai  nawinsu  da  wahalarsu  su  sauƙaƙa a 
gare shi, kuma burin bawa shi ne samun ladansu da 
sakamakonsu  da  kuma  bautawa  Allah  ta  hanyar 
tsayuwa  da  aikin  haƙuri  da  kuma  yarda,  sai  yabar 
abubuwa  masu  ɗaci  su  zama  masu  zaƙi  sai  zaƙin 
ladansu ya mantar da shi ɗacin haƙurinsu. 
Duba  zuwa  ga  waɗanda  suke  ƙasa  da  mu.  Kuma 
daga cikin mafi amfanin abubuwa a wannan bigiren, 

amfani da abin da Annabi - tsira da amincin Allah su 
tabbata a gare shi - ya shiryar a cikin hadisi ingantacce 
inda ya ce: (Ku yi duba zuwa ga wanda yake ƙasa da 
ku, kada ku yi duba zuwa ga wanda yake sama da ku, 
hakan  zai  sa  ku  godewa  Allah  ba  za  ku  raina 
ni’imominSa gareku ba.) Muslim ne ya rawaito shi. To 
lallai idan bawa ya sanya wannan muhimmin hararo 
tsakanin idanuwansa ya auna shi, zai gani haƙiƙa ya fi 
da yawa daga cikin bayin Allah ta ɓangaren lafiya da 
abin da yake da alaƙa da ita, da ta ɓangaren arziƙi da 
abin da yake da alaƙa da shi duk tsananin halin da yake 
ciki, sai baƙin cikinsa, tashin hankalinsa da damuwarsa 
su gushe, farin cikinsa da murnarsa su ƙaru ganin cewa 
ya  wuce  waninsa  a  cikinsu  daga  waɗanda  suke 
ƙasansa wurin dacewa da ni’imomin Allah (subhanahu 
wa ta’ala). 
Kuma duk lokacin da bawa ya zurfafa tunaninsa kan 
ni’imomin Allah na zahiri da baɗini, na addini da na 
duniya, zai ga haƙiƙa Ubangijinsa Ya yi masa ni’imomi 
masu  yawa  Ya  kuma  kawar  masa  da  sharrori  masu 
yawa, babu shakka wannan yana kawar da baƙin ciki 
da ɓacin rai, yana kuma wajabta farin ciki da jindaɗi. 

FASALI: Ƙoƙari wajen gusar da 
dalilan da suke jawo baƙin ciki, da 
kuma cimma waɗanda suke jawo farin 
ciki. 
Daga  cikin  sabubba  masu  wajabta  farin  ciki  da 
gusar da baƙin ciki da ɓacin rai ƙoƙari wajen gusar da 
dalilan  da  suke  jawo  baƙin  ciki  da  kuma  cimma 
waɗanda suke jawo farin ciki; wannan kuwa ta hanyar 
mantawa da abin da ya riga ya same shi na abubuwan 
ƙi, wanda ya wuce ba kuma zai iya dawo da shi ba, da 
saninsa  cewa  shagaltar da  tunaninsa  a cikinsu  yana 
daga babin wasa da abin da ba zai yiwu ba, kuma cewa 
hakan  wauta  ce  da  hauka,  Sai  ya  yi  ƙoƙari  ya  yaƙi 
zuciyarsa  wajen  daina  tunanin  su,  ya  kuma  yaƙe  ta 
wajen damuwa kan abin da zai zo daga abubuwan da 
yake rayawa waɗanda suka danganci talauci ko tsoro 
ko wanin haka na daga abubuwan ƙi waɗanda yake 
tsoron faruwar su a rayuwarsa ta nan gaba. Kuma ya 
san cewa lallai  babu wanda ya san abin da zai faru a 
nan  gaba  a  rayuwarsa  na  daga  alheri  ko  na  burin 
rayuwa ko na rashin daɗinta. Gabaki ɗayansu suna a 
hannun Allah Mabuwayi Mai hikima, babu wani abu a 
hannun bayi daga gare su sai ƙoƙarin su ga sun kai ga 
alkhairai sun kuma kawar da abubuwan da zasu cutar 
da su, kuma bawa ya sani idan ya daina ɓata lokacinsa 
wajen  damuwa  kan  al’amuran  da  suka  shafi 

rayuwarsa ta nan gaba, ya dogara ga Allah kan cewa 
shi  zai  daidaita  masa  komai,  ya  kuma  kwantar  da 
hankalinsa. Idan ya aikata haka zuciyarsa zata nutsu 
kuma  al’amuransa  zasu  gyaru,  baƙin  ciki  da 
damuwarsa za su gushe. 
Amfani da Addu’a. Kuma daga mafi amfanin abin 
da  yake  kasancewa  a  cikin  lura  da  al'amura  masu 
fuskantowa  (yin  amfani  da)  wannan  addu'ar  wacce 
Annabi - tsira da amincin Allah su tabbata a gare shi - 
ya kasance yana yin addu'a da ita: "Ya Allah Ka gyara 
min addini na wanda shi ne ƙashin bayan al’amari na, 
kuma Ka gyara min duniya ta wacce nake rayuwa a 
cikinta,  Ka  kuma  gyara  min  lahira  ta  wacce  ita  ce 
makoma ta. Ka sanya rayuwa ta zamo ƙarin duk wani 
alheri a gare ni, kuma Ka sanya mutuwa ta zamo hutu 
ce a gare ni daga dukkan wani sharri". Muslim ne ya 
rawaito shi. Haka kuma faɗarsa: "Ya Allah rahamarKa 
na ke fata, kar Ka bar ni da kaina daidai da ƙiftawar 
ido, Ka gyara min al’amura na dukkan su, ba bu wani 
abin bautawa da gaskiya sai Kai". Abu Dawud ne ya 
rawaito shi da isnadi ingantacce. Idan bawa ya mai da 
hankali  kan  wannan  addu’a  wacce  take  ƙunshe  da 
gyaran rayuwarsa ta nan gaba ta ɓangaren addini da 
duniya da kuma halarto da zuciyarsa, da kyakkyawar 
niyya,  tare  da  ƙoƙarinsa  wajen  tabbatar  da  hakan, 
Allah zai tabbatar masa da abin da ya roƙa yake kuma 
fata ya kuma yi aiki domin sa, sai ya juyar da baƙin 

cikinsa zuwa farin ciki da jin daɗi. 
Fasali: Ƙaddarta mafi muni daga 
abubuwan da ka iya faruwa. 
Kuma  daga  mafi  amfanin  sabubba  na  gusar  da 
damuwa da baƙin ciki idan wani abu ya faru ga bawa 
na masifu, shi ne ya yi ƙoƙari a sauƙaƙa su ta hanyar 
ƙaddarta mafi munin sakamakon al'amarin, kuma ya 
sabawa kansa a kan hakan. Idan ya aikata haka, to sai 
ya yi ƙoƙari ga sauƙaƙa abin da sauƙaƙa shi zai yiwu 
gwargwadon  iko.  Da  wannan  sabawar  da  kuma 
wannan  ƙoƙarin  mai  amfani, baƙin  cikinsa da  ɓace-
ɓacen ransa za su gushe, sai wannan ƙoƙarin ya zama 
a cikin jawo amfani, kuma a cikin tunkuɗe cutar da aka 
sawwaƙawa bawa. 
Idan  sabubban tsoro,  da  sabubban  cututtuka, da 
sabubban  talauci  da  rashi  akan  abin  da  yake  sonsa 
daga abubuwan da yake so daban-daban suka saukar 
masa, to sai ya karɓi hakan da nutsuwa da sabawa rai 
a kansu, kai a kan mafi tsananin abin da zai yiwu daga 
garesu,  domin  cewa  sabawa  rai  a  kan  jurewa 
abubuwan  ƙi,  yana  sauƙaƙasu  kuma  yana  gusar  da 
tsananinsu,  musammanma  dai  idan  ya  shagaltar  da 
kansa ga karesu gwargwadan ikonsa, sai sabawa rai da 
kuma  ƙoƙari  mai  amfani wanda  yake  shagaltarwa  a 
kan himmatuwa da masifu su haɗu a cikin haƙƙinsa, 
kuma ya yaƙi zuciyarsa a kan sabunta ƙarfin gogayya 

da abubuwan ƙi, tare da dogaronsa ga  Allah a cikin 
hakan  da  kuma  kyakkyawar  natsuwa  da  Shi,  kuma 
babu  kokwanto  cewa  akwai  fa'ida  mai  girma  ga 
waɗannan  al'amuran  a  cikin  samuwar  farin  ciki  da 
buɗewar ƙirji, tare da abin da bawa yake lura da shi na 
lada magaggauci da majinkirci, wannan angani kuma 
an  jarraba,  kuma  waƙi'o'insa  daga  waɗanda  suka 
jarraba shi yana da yawa sosai. 
Fasali: Ƙarfin zuciya, da rashin 
damuwarsa, da fusatarsa 
Kuma  daga  mafi  girman  magungunan  cutukan 
zuciya na jijiya, kai da ma cutukan jiki: Ƙarfin zuciya da 
rashin tayar mata da hankali da fusatarsa ga baƙin ciki 
da raye-raye waɗanda munanan tunani suke jawo su. 
Da fushi da saƙe –saƙe kan abubuwa masu raɗaɗi da 
fargabar  faruwar al’amura marasa kyau, da gushewar 
ababen so, hakan sai ya jefa mutum cikin ɓacin rai, da 
baƙin ciki da cututtukan zuciya da na jiki da rugujewar 
jijiya wanda yana da tasiri mummuna,  wanda mutane 
sun  shaida cutarwar hakan da yawa. 
Dogaro ga Allah. A duk lokacin da zuciya ta dogara 
ga Allah, ta yi tawakkali da Shi, kuma bai miƙa wuya ga 
ɗimauce-ɗimauce  ba, kuma raye-raye  munana basu 
mallake shi ba, kuma ya amincewa Allah kuma ya yi 
kwaɗayi a samun falalarSa, sai baƙƙan ciki da  ɓace-
ɓacen rai su kau daga gare shi, kuma mafi yawa daga 

cututtuka na jiki da zuciya su gushe daga gare shi, sai 
ƙarfi da buɗewar ƙirji da farin cikin da ba za'a iya izinar 
su ba sai su tabbata ga zuciya. Da yawa asibitoci suka 
cika  daga  masu  cututtukan  ɗimuwa  da  munanan 
tunani, da yawa waɗannan al'amuran suka yi  tasiri a 
kan zuciyar mafi yawa cikin ƙarfafa, ballantana kuma 
raunana,  da  yawa  ma  sukan  kai  zuwa  ga  wauta  da 
hauka. Wanda ya samu lafiya shi ne wanda Allah Ya ba 
shi  lafiya  kuma  Ya  datar da  shi  ga  yaƙar  kansa  don 
samun  sabubba  masu  amfani  masu  ƙarfafa  zuciya, 
masu kare damuwarta, (Allah) - Maɗaukakin sarki -Ya 
ce: 
...﴿

 {Kuma  wanda  ya  dõgara  ga  Allah,  to,  Allah  ne 
Ma'ishinsa...} [al-Dalaƙ: 3] Wato Ya isar masa dukkan 
abin da yake damunsa na al'amarin addininsa da kuma 
duniyarsa. 
Wanda  ya  dogara  ga  Allah  mai  ƙarfin  zuciya  ne, 
ɗimauce-ɗimauce  ba  zasu  yi    masa  tasiri  ba,  kuma 
haɗarirrika ba zasu dame shi ba saboda saninsa cewa 
hakan yana daga raunin rai, da rauni da tsoron da ba 
shi da haƙiƙa, kuma tare da hakan zai san cewa Allah 
haƙiƙa  Ya  lamuncewa  wanda ya  dogara  gare Shi  da 
cikakkiyar isuwa, sai ya amincewa Allah kuma ya nutsu 
ga  alƙawarinSa.  Sai  baƙin  cikinsa  da  damuwarsa  su 
gushe,  kuma  ya  canja  tsananinsa  zuwa  sauƙi,  kuma 
baƙin cikinsa ya koma farin ciki (al-Tarhu ma'anarsa: 

Baƙin  ciki),  kuma  tsoronsa  ya  koma  aminci,  muna 
roƙonSa (Allah) - Maɗaukakin sarki - kariya kuma Ya yi 
mana falala da ƙarfin zuciya da kuma tabbatar ta, da 
kuma  cikakken  dogaro  wanda  Allah  Ya  lamuncewa 
ma'abotansa da dukkan alheri, da kare dukkanin abin 
ƙi da cuta (alDair: Cuta). 
Fasali: Sabawa rai da haƙuri da 
aibobin wasu. 
Kuma cikin faɗin Annabi - tsira da amincin Allah su 
tabbata a gare shi -: "Mumini ba ya ƙin mumina, in ya 
ƙi wata ɗabi’ar daga gare ta, zai so wata ɗabi’ar daga 
gare ta". Muslim ne ya rawaito shi. 
Fa'idodi biyu masu girma: 
Na  farkonsu:  Shiryarwa  kan  yadda  zaka 
mu’amalanci mata da ɗan uwa, da aboki, da abokin 
mu’amala,  da  dukkanin  wanda  tsakaninka  da  shi 
akwai  wata  alaƙa  ko  cuɗanya;  kuma  ya  kamata  ka 
sawa ranka cewa dole ne wannan ɗin ya zamo yana da 
aibi ko wata tawaya ko wani abu da kake ƙinsa. Idan 
ka sami haka, sai ka haɗa tsakanin wannan da abin da 
ya wajaba a kanka ko ya kamata na ƙarfafa alaƙa da 
wanzar da soyayya, ta hanyar tunawa da abin da yake 
da shi na kyawawan ɗabi’u da manufofi keɓantattu da 
na gamewa. Da wannan kau da kan ne daga munanan 
abubuwa da lura da kyawawan abubuwa, abokantaka 
da alaƙa zasu dawwama, hutu ya cika, kuma hakan ya 

tabbata a gare ka. 
Fa'ida ta biyu: Gusar da baƙin ciki da damuwa da 
kuma firgici, da wanzuwar tsarkin rai, haka kuma da 
tsayuwa kan haƙƙoƙi na wajibi da na mustahabai, da 
samun  nutsuwa  tsakanin  ɓangarorin  guda  biyu. 
Wanda bai shiryu da wannan abin da Annabi - tsira da 
amincin Allah su tabbata a gare shi - ya ambata ba, sai 
ya juyar da al’amari akasinsa, ya lura da munana, ya 
rufe idonsa daga kyawawa, to babu makawa zai shiga 
cikin  damuwa,  babu  makawa  kuma  soyayyar  da  ke 
tsakaninsa  da  wanda  yake  da  alaƙa  da  shi  za  ta 
gurɓace,  kuma  da  yawa  daga  cikin  haƙƙoƙin  da  ke 
rataye a wuyansu na kiyaye su za su yanke. 
Da  yawa  daga  cikin  mutane  ma'abota  himma 
babba, suna tanadawa kansu haƙuri da nutsuwa yayin 
afkuwar masifu da abubuwa masu ban tsoro. Sai dai 
suna damuwa a wurin ƙananan al'amura, sai amintaka 
ta gurɓace, kuma dalili akan haka shi ne cewa su sun 
sabawa  kawunansu  wurin  tarbar  manyan  abubuwa 
amma basu shirya karɓar ƙananan ba, sai su cutar da 
su, su yi kuma tasiri akan hutunsu. Tsayayyen mutum 
shi  ne  a  kullum  yake  sabawa  kansa  wajen  tarbar 
manya  da  ƙananan abubuwa  ya  kuma  roƙi Allah  Ya 
taimake shi a kansu, kar Ya bar shi da kansa dai dai da 
ƙiftawar  ido,  to  a  wannan  yanayin  sai  ƙananan 
abubuwan su sauƙaƙa a gare shi kamar yadda manyan 
suka  sauƙaƙa  gare  shi.  Sai  ya  wanzu  yana  mai 

nutsuwar rai mai nutsuwar zuciya, yana mai hutawa. 
Fasali: Rashin zarcewa wajen biye wa 
damuwa. 
Mai  hankali  shi  ne  wanda  ya  san  cewa 
ingantacciyar rayuwarsa rayuwar jin daɗi da nutsuwa 
ce,  kuma  haƙiƙa  ta  gajarta  ƙwarai;  bai  kamata  ya 
gajarta  ta  da  bacin  rai  da  sakinta  tare  da  gurbace-
gurbace  ba,  domin  hakan  kishiyar  ingantacciyar 
rayuwa ce. Saboda haka ya yi rowa da rayuwarsa, kada 
yawanta  ya  tafi  ganima  ga  ɓacin  rai  da  gurɓace-
gurɓace. Kuma babu bambanci a wannan tsakanin mai 
biyayya  da  fajiri;  sai dai  mumini  shi  ne  mafi  yawan 
rabo wajen tabbatuwa da wannan siffa, da rabo mai 
amfani a nan kusa ko a jinkirta masa. 
Kwatantawa tsakanin ni’imomin Allah da abin da ya 
same shi wanda baya so. Kuma ya kamata a gare shi, 
idan abin ƙi ya same shi ko na tsoro ya haɗa tsakanin 
ragowar  ni’imomin  da  aka  yi  masa  na  Addini  ko 
waɗanda suka shafi duniya, da abin da ya same shi na 
rashin jin daɗi, to a wurin haɗawar yawan abin da yake 
cikin sa na ni’imomi zai bayyana, da kuma dusashewar 
abin da ya same shi na rashin jin daɗi. 
Haka nan, zai haɗa tsakanin abin da yake jin tsoron 
cutuwarsa, da kuma damammakin kuɓuta daga gare 
su. Ba zai bar raunin yiwuwar ya rinjayi damammaki 
masu ƙarfi ba, da hakan ne baƙin cikinsa da tsoronsa 

zasu gushe, kuma ya ƙaddara mafi girman abin da zai 
kasance  daga  damammakin  da  yake  tunanin  zasu 
same shi, sai ya tanadarwa kansa dan faruwarsu idan 
sun faru, kuma ya yi ƙoƙari a cikin tunkuɗe abin da bai 
faru daga gare su ba, haka kuma a cikin ɗauke abin da 
ya faru ko sauƙaƙa shi. 
Cutarwar  mutane  tana  kansu  muddin  ba  ka 
shagaltar  da  kanka  da  ita  ba.  Kuma  daga  al’amura 
masu  amfani  shi  ne  ka  sani  cewa  cutarwar  mutane 
gare  ka  musamman  ta  ɓangaren  munanan 
maganganu ba za su cutar da kai ba, sai dai su cutar da 
su.  Sai  dai  in  ka  shagaltar  da  kanka  wajen  mai  da 
hankalinka kansu ka sanya su cikin ranka, a wannan 
lokacin sai su cutar da kai kamar yadda ta cutar da su, 
idan kuwa ba ka kula da su ba to ba za su cutar da kai 
da komai ba. 
Ka kyautata rayuwarka da tunani masu amfani. Ka 
sani  cewa  rayuwarka  tana  tafiya  ne  daidai  da 
tunaninka; idan tunaninka ya kasance a kan abin da zai 
maka  amfani  a  Addininka  da  rayuwarka  ta  duniya, 
rayuwarka ta zamo mai kyau mai ƙunshe da farin ciki; 
in ko ba haka ba, to sai al’amarin ya kasance akasin 
haka. 
Kasancewar  mu’amala  domin  Allah  ba  domin 
halitta ba. Daga mafi amfanin al'amura ga kore baƙin 
ciki shi ne ka sabawa kanka cewa kada ka nemi godiya 
a wajen kowa sai a wajen Allah. Idan ka kyautatawa 

wanda yake da haƙƙi a kanka ko wanda ba shi da shi, 
to ka sani cewa wannan mu’amala ce tsakaninka da 
Allah, kada ka damu da godiyar wanda ka kyautatawa, 
kamar  yadda  Allah  -  Maɗaukakin  sarki  -  Yake  cewa 
dangane da haƙƙin bayinSa na musamman: 
﴿




 {(Suna cẽwa): "Munã ciyar da ku ne dõmin nẽman 
yardar  Allah  kawai,  bã  mu  nufin  sãmun  wani 
sakamako daga gare ku, kuma bã mu nufin gõdiya. 9} 
[al-Insan: 9]. 
Kuma  wannan  yana  ƙara  ƙarfafuwa  a  cikin 
mu'amalantar iyalai da 'ya'ya da ƙarfin alaƙar ka da su. 
A duk lokacin da  ka sabawa  kanka  watsar da  sharri 
daga gare su, to ka huta kuma ka hutar. Yana daga 
abubuwan  da  suke  janyo  hutu,  ruƙo  da  falaloli  da 
kuma aiki a kansu bisa manufa ta hankali ba tare da 
ɗorawa kai abin da zai dameka ba. Zaka koma a kan 
benanka kana a taɓe daga samun falala, inda ka shiga 
karkatacciyar hanya, wannan yana daga hikima, kuma 
ka zaɓi tatattun al'amura masu zaƙi daga gurɓatattun 
al'amura, da haka ne abubuwa masu kyau masu daɗi 
zasu ƙaru, kuma abubuwa gurɓatattu zasu gushe. 
Shagaltuwa da abin da ke da amfani, ba da abin da 
ke da cutarwa ba. Ka sanya al’amura masu amfani a 
gabanka ka yi aiki don tabbatar da su, kada ka waiwayi 
abubuwa  masu  cutarwa  saboda  kar  su  jawo  maka 
ɓacin rai da damuwa, kuma ka nemi taimako ta hanyar 

hutawa  da  tara  hankalinka  wuri  guda  wajen  yin 
ayyuka masu muhimmanci. 
Gamawa (kawad da) ayyuka a nan take. Daga cikin 
al’amura masu amfani akwai ƙarar da ayyuka a  kan 
lokaci, da sadaukar da kai don abin da zai zo nan gaba; 
saboda ayyuka idan ba a ƙarar da su ba sai ragowar 
ayyukan da suka gabata su taru a kanka, kuma su haɗu 
da  ayyukan  da  za  su  biyo  baya.  Sai  nauyinsu  ya 
tsananta; amma idan ka gama komai a lokacinsa sai ka 
fuskanci masu zuwa da ƙarfin tunani da ƙarfin aiki. 
Jerantawa abubuwan da suka fi cancanta tare da 
neman shawara.  Kuma yana  kamata ka zaɓi ayyuka 
masu muhimmanci masu amfani, sannan a cikin masu 
muhimmancin  ma  ka  zaɓi  waɗanda  suka  fi 
muhimmanci,  kuma  ka  mai  da  hankalinka  kan 
waɗanda kafi karkata gare su, kuma ka zage damtse a 
kan su, domin kishiyar hakan yakan haifar da gajiyawa 
da  ƙosawa da  kuma  taɓarɓarewa.  Ka nemi  taimako 
kan  haka  ta  yin  kyakkyawan  tunani  tare  da  neman 
shawara, saboda duk mai neman shawara ba ya yin da 
na sani. Ka yi nazari mai kyau kan abin da kake son 
aikatawa,  idan  ka tabbatar  da  maslahar  kuma  ka  yi 
niyya to sai ka dogara ga Allah, haƙiƙa Allah Yana son 
masu tawakkali. 
Dukkan yabo ya tabbata ga Allah Ubangijin talikai. 
Allah Ya  yi daɗin tsira da  aminci ga shugabanmu 
(Annabi) Muhammad da alayensa da sahabbansa.

